《贫女吟》
元代·胡奎

妾年十五处洞房，自小何曾出中堂。去岁秋田不收谷，今年春月无蚕桑。

长兄从军在远道，制衣常恐天寒早。但得不离慈母傍，玉颜何惜春花老。

东邻少女花满头，日日歌舞倡家楼。无端嫁作商人妇，却抱琵琶弹别愁。

作者简介：元明间浙江海宁人，字虚白，号斗南老人。明初以儒征，官宁王府教授。有《斗南老人集》。